## Educació organitza unes jornades en les quals advoca per la construcció d’espais educatius més respectuosos, inclusius i empàtics

*** S’ha celebrat en l’IES Benlliure de València amb el lema ‘Estic bé, estàs bé, estem bé’
* El programa inclou tallers i dinàmiques de grup per a reforçar les habilitats de l’alumnat mediador i la resolució pacífica de conflictes**

La Conselleria d’Educació, Cultura, Universitats i Ocupació ha organitzat unes jornades en les quals advoca per la construcció d’espais educatius més respectuosos, inclusius i empàtics.

Es tracta d’una iniciativa impulsada pel Cefire d’Educació Inclusiva, Benestar i Salut Mental, en coordinació amb la Direcció General d’Innovació i Inclusió Educativa.

La XXI Trobada d’Alumnat Mediador s’ha celebrat en l’IES Benlliure de València, amb el lema ‘Estic bé, estàs bé, estem bé’.

Esta trobada és una iniciativa pionera i un referent en l’àmbit autonòmic, amb l’accent posat en el benestar emocional com a eix fonamental per a unes relacions saludables i un clima escolar positiu. ‘Estic bé, estàs bé, estem bé’ és un compromís compartit amb el benestar col·lectiu i un exemple viu d’educació transformadora.

El programa inclou tallers pràctics, activitats col·laboratives i dinàmiques de grup, amb l’objectiu de reforçar les habilitats de l’alumnat mediador en comunicació, escolta activa, gestió emocional i resolució pacífica de conflictes. Així mateix, facilita l’intercanvi d’experiències entre centres i promou la construcció d’una xarxa de convivència activa i transformadora.

En la trobada d’enguany participen 45 instituts d’Educació Secundària de les localitats d’Alfafar, Almussafes, Almassora, Alcoi, Manises, Benaguasil, València, Alaquàs, Burjassot, Godella, Paterna, Pego, Oliva, la Pobla de Farnals, Picassent, Bétera, Vilamarxant, Chiva, Catadau, Massamagrell, Cocentaina, Alboraia, Puçol, Rafelbunyol, San Antonio de Benagéber, Moncada, Tavernes Blanques i l’Olleria.

El programa complet està disponible en la pàgina web del Cefire. També es pot accedir des d’este [enllaç](https://portal.edu.gva.es/cefire/cefire-educacio-inclusiva-benestar-i-salut-mental/) a tota l’oferta formativa relacionada amb els continguts de la trobada, que inclou accions formatives sobre mediació escolar, benestar emocional, salut mental, cultura de pau i inclusió educativa.

Fecha: 14/04/2025